
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL LĖŠŲ IŠ RAJONO SAVIVALDYBĖS ADMINISTRACIJOS DIREKTORIAUS REZERVO SKYRIMO

2012 m. rugpjūčio 23 d. Nr. AT-925
Šakiai


Vadovaudamasis rajono savivaldybės tarybos 2007 m. kovo 29 d. sprendimu Nr. T-66 patvirtinta Savivaldybės administracijos direktoriaus rezervo naudojimo tvarka:


1. S k i r i u  iš Savivaldybės veiklos pagrindinių funkcijų programoje (kodas 07) apskaitomo rajono savivaldybės administracijos direktoriaus rezervo lėšų 5 500 Lt Sudargo Martyno Sederevičiaus pagrindinei mokyklai, iš jų: 4 997 Lt žaibosaugos sistemos įvedimui, 503 Lt  panduso įrengimui. Lėšas nukreipti Mokymosi visą gyvenimą ir sporto programai (kodas 01) į valstybinę funkciją 09.02.01.01., į ekonominę funkciją 2.2.1.1.1.10.


2. Į p a r e i g o j u  savivaldybės administracijos Biudžeto ir turto skyriaus vedėją Egidiją Grigaitienę 1 punkte nurodytas lėšas pervesti asignavimų valdytojui.

